તેઓ ફક્ત અભિનય જ કરતાં નથી. સિલિકોન વેલીમાં ધ ફેસ્ટિવલ ઓફ ગ્લોબના ભારતીય એમ્બેસેડર છે, રાજસ્થાન આંતરરાષ્ટ્રીય ફિલ્મ મહોત્સવના સલાહકાર છે. વળી એક ઉદ્યોગસાહસિક તરીકે હોલિવૂડની ફિલ્મ નિર્માણ કંપની મલબેરી ફિલ્મ્સમાં પાર્ટનર પણ છે, જેનું હેડક્વાર્ટર લોસ એન્જિલસમાં છે. તેમની ઉદ્યોગસાહસિક તરીકેની સફરમાંથી આપણને ઘણું બધું શીખવા મળે છે. તેમાંથી સૌથી મોટો બોધપાઠ એ છે કે – સ્વપ્ન જુઓ અને તેને સાકાર કરવાના પ્રયાસો ક્યારેય પડતાં ન મૂકો.